Serž Bramerc: Srbija učinila dodatan napredak u saradnji sa Haškim tribunalom
Glavni tužilac Haškog tribunala Serž Bramerc kaže da je Srbija u proteklih šest meseci napredovala u saradnji, ali da je pitanje hapšen
“Velika većina zahteva za saradnju je ispunjena, uključujući zahteve za pristup dokumentima i arhivama. Dok se suđenja visokim funkcionerima nastavljaju, a nova pripremaju, nadamo se da će se taj trend nastaviti. Potraga za  i  i njihovo hapšenje i dalje su centralna pitanja u vezi sa tom saradnjom. Moja kancelarija je i dalje u bliskom kontaktu sa službama kojima je povereno traganje za beguncima, i pažljivo prati njihova nastojanja, rekao je glavni tužilac Haškog tribunala. Bramerc je napomenuo da su događaji na političkom planu u Srbiji, tokom proteklih godinu dana, kao i novo rukovodstvo na operacionom nivou, doveli do napretka u stepenu profesionalizma i efikasnosti akcija pronalaženja i hapšenja preostalih begunaca. "Nadam se da će političke vlasti u Srbiji obezbediti svu neophodnu podršku profesionalcima na operacionom nivou. Saradnja mora da se nastavi i nadam se da će dovesti do konkretnih i pozitivnih rezultata," rekao je Bramerc. Bramerc se požalio na nedavne, kako je rekao, "negativne izjave" viših funkcionera u Beogradu o nekim odlukama suda, koje su, kako je rekao, "izgleda u kontradikciji" sa saradnjom na terenu. On je dodao da sud trenutno razmatra šest posebnih slučajeva sa ukupno 19 optuženih osoba. Prema njegovim rečima, suđenje  i  biće nastavljeno sutra, a suđenje Radovanu Karadžiću krajem avgusta. U svojoj izjavi, predstavnica Sjedinjenih Država  rekla je da osobe optužene od strane Haškog suda za neke od najgorih zločina u ljudskoj istoriji ne smeju da izbegnu pravdi. Govoreći o saradnji Srbije ona je izjavila: "Cenimo nastojanja vlade Srbije da uhapse i predaju osobe optužene od strane haškog tribunala, uključujući hapšenje , prošlog jula. Sjedinjene Države pozivaju Srbiju da pronađe, uhapsi i preda sudu dvojicu preostalih begunaca, Ratka Mladića i Gorana Hadžića. Njihovo hapšenje je od ključne važnosti za dovršavanje mandata Haškog tribunala," izjavila je Rozmari di Karlo. Direktor Kancelarije Nacionalnog saveta Srbije za saradnju sa Haškim Tribunalom, , izrazio je zadovoljstvo zbog toga što su u izveštaju glavnog tužioca priznata nastojanja Srbije da ispuni svoje pravne i moralne obaveze prema tribunalu. "To priznanje, gospodine predsedniče, odražava sve dublje uverenje u političku volju i predanost Srbije da ispuni svoje obaveze prema Međunarodnom sudu za ratne zločine i u njenu rešenost da uhapsi dva preostala begunca. Srbija ostaje čvrsta u svojoj nameri da ispuni svoju obavezu da uhapsi Ratka Mladića i Gorana Hadžića, kao što ostaje predana održavanju nivoa saradnje postignutog u prethodnom periodu," rekao je Ignjatović. Ignjatović je istakao da će Srbija nastaviti da ulaže svaki napor da saradnju sa Haškim tribunalom dovede do uspešnog završetka.